title: Neuvoston päätös 2009/968/YOS, tehty 30 päivänä marraskuuta 2009 , Europolin tietojen luottamuksellisuutta koskevien sääntöjen hyväksymisestä

text:
               17.12.2009

               FI

               Euroopan unionin virallinen lehti

               L 332/17

      NEUVOSTON PÄÄTÖS 2009/968/YOS,
   tehty 30 päivänä marraskuuta 2009,
   Europolin tietojen luottamuksellisuutta koskevien sääntöjen hyväksymisestä
   EUROOPAN UNIONIN NEUVOSTO, joka
   ottaa huomioon Euroopan poliisiviraston (Europol) perustamisesta 6 päivänä huhtikuuta 2009 tehdyn neuvoston päätöksen 2009/371/YOS (1), jäljempänä ’Europol-päätös’, ja erityisesti sen 40 artiklan,
   ottaa huomioon hallintoneuvoston esittämän ehdotuksen säännöiksi,
   ottaa huomioon Euroopan parlamentin lausunnon,
   sekä katsoo, että Europol-päätöksen mukaan neuvosto hyväksyy määräenemmistöllä ja Euroopan parlamenttia kuultuaan Europoliin kerättävien tai Europolin puitteissa vaihdettavien tietojen luottamuksellisuutta koskevat täytäntöönpanosäännöt, jäljempänä ’säännöt’,
   ON PÄÄTTÄNYT SEURAAVAA:

      I   LUKU

      MÄÄRITELMÄT JA SOVELTAMISALA

   1 artikla
   Määritelmät
   Näissä säännöissä tarkoitetaan

               a)

               ’tietojen käsittelyllä’ tai ’käsittelyllä’ kaikenlaisia toimintoja tai toimintasarjoja, joita kohdistetaan henkilötietoihin tai muihin kuin henkilötietoihin joko automaattista tietojenkäsittelyä käyttäen tai manuaalisesti, kuten tietojen keräämistä, tallentamista, järjestämistä, säilyttämistä, muokkaamista tai muuttamista, hakua, niitä koskevia kyselyjä, käyttöä, tietojen paljastamista siirtämällä, levittämällä tai asettamalla ne muutoin saataville, tietojen yhteensovittamista tai yhdistämistä sekä niiden käytön estämistä, niiden poistamista tai tuhoamista;

               b)

               ’kolmannella osapuolella’ Europol-päätöksen 22 artiklan 1 kohdassa ja 23 artiklan 1 kohdassa tarkoitettuja tahoja;

               c)

               ’turvallisuuskomitealla’ 4 artiklassa tarkoitettua jäsenvaltioiden ja Europolin edustajista koostuvaa komiteaa;

               d)

               ’turvallisuuskoordinoijalla’ apulaisjohtajaa, jolle johtaja Europol-päätöksen 38 artiklan 2 kohdan nojalla määrää hänen muiden tehtäviensä lisäksi turvallisuuteen liittyvien asioiden koordinointia ja valvontaa koskevan tehtävän;

               e)

               ’turvallisuusvastaavilla’ Europolin johtajan nimeämää Europolin henkilöstöä, joka vastaa turvallisuuskysymyksistä 6 artiklan mukaisesti;

               f)

               ’turvallisuusohjekirjalla’ näiden sääntöjen täytäntöönpanoa koskevaa ohjekirjaa, joka laaditaan 7 artiklan mukaisesti;

               g)

               ’turvallisuusluokalla’ turvallisuusmerkintää, joka 10 artiklassa tarkoitetulla tavalla annetaan Europolin käsittelemälle tai sen välityksellä käsitellylle asiakirjalle;

               h)

               ’turvatoimikokonaisuudella’ määrättyä turvatoimien kokonaisuutta, jota sovelletaan 10 artiklassa tarkoitettuihin Europolin turvallisuusluokkiin luokiteltuihin tietoihin;

               i)

               ’perussuojatasolla’ sitä suojatasoa, jota sovelletaan kaikkiin tietoihin, joita Europol käsittelee tai joiden käsittely tapahtuu sen välityksellä, lukuun ottamatta 10 artiklan 1 kohdassa tarkoitettuja, nimenomaan julkisiksi tiedoiksi merkittyjä tai sellaisiksi selvästi tunnistettavia tietoja;

               j)

               ’henkilöstöllä’ Europol-päätöksen 39 artiklan 4 kohdassa tarkoitettuja väliaikaisia toimihenkilöitä ja sopimussuhteista henkilöstöä;

               k)

               ’Europolin turvallisuusluokitelluilla tiedoilla’ mitä tahansa tietoja ja aineistoja missä tahansa muodossa, joiden luvaton ilmitulo saattaisi vaihtelevassa määrin vahingoittaa Europolin tai yhden tai useamman jäsenvaltion olennaisia etuja ja jotka edellyttävät 7 artiklan 2 kohdan b alakohdassa määriteltyjen asianmukaisten turvatoimien soveltamista.

         2 artikla
   Soveltamisala
   1.   Näissä säännöissä vahvistetaan ne turvatoimet, joita on sovellettava kaikkiin tietoihin, joita Europol käsittelee tai joiden käsittely tapahtuu sen välityksellä.
   2.   Europolin sekä Europol-päätöksen 8 artiklassa tarkoitettujen jäsenvaltioiden kansallisten yksikköjen välisten viestintäkanavien on tarjottava näitä turvatoimia vastaava suojataso. Turvallisuuskomitea hyväksyy yhteisen standardin näitä viestintäkanavia varten.
   3.   Liitteessä on yleiskatsaus 10 artiklassa tarkoitetuista Europolin turvallisuusluokista sekä vastaavista merkinnöistä, joita jäsenvaltiot tällä hetkellä soveltavat näihin turvallisuusluokkiin kuuluviin tietoihin. Kun jäsenvaltio ilmoittaa muille jäsenvaltioille ja Europolille turvallisuusluokkia koskeviin kansallisiin säännöksiinsä tai vastaaviin merkintöihin tehdyistä muutoksista, Europol laatii tarkistetun version liitteessä esitetystä yleiskatsauksesta. Turvallisuuskomitea tarkistaa vähintään kerran vuodessa, onko yleiskatsaus ajan tasalla.

      II   LUKU

      TURVALLISUUTEEN LIITTYVÄT VELVOLLISUUDET

   3 artikla
   Jäsenvaltioiden velvollisuudet
   1.   Jäsenvaltiot sitoutuvat huolehtimaan siitä, että niiden alueella Europolin tietoihin sovelletaan näiden sääntöjen nojalla vahvistettuja turvatoimia vastaavaa suojatasoa.
   2.   Jäsenvaltiot sitoutuvat ilmoittamaan turvallisuuskoordinoijalle kaikista tietoturvaloukkauksista, jotka saattavat vaarantaa Europolin tai jäsenvaltion etuja. Jälkimmäisessä tapauksessa kyseiselle jäsenvaltiolle ilmoitetaan asiasta myös suoraan sen kansallisen yksikön kautta.
   4 artikla
   Turvallisuuskomitea
   1.   Perustetaan turvallisuuskomitea, joka muodostuu jäsenvaltioiden ja Europolin edustajista ja joka kokoontuu vähintään kaksi kertaa vuodessa.
   2.   Turvallisuuskomitean tehtävänä on neuvoa Europolin hallintoneuvostoa ja johtajaa turvallisuuteen liittyvissä kysymyksissä, turvallisuusohjekirjan soveltaminen mukaan lukien.
   3.   Turvallisuuskomitea vahvistaa työjärjestyksensä. Turvallisuuskoordinoija toimii turvallisuuskomitean kokousten puheenjohtajana.
   5 artikla
   Turvallisuuskoordinoija
   1.   Turvallisuuskoordinoija vastaa yleisesti kaikista turvallisuuteen liittyvistä kysymyksistä, näissä säännöissä ja turvallisuusohjekirjassa vahvistetut turvatoimet mukaan lukien. Turvallisuuskoordinoija valvoo turvallisuusmääräysten täytäntöönpanoa ja ilmoittaa kaikista tietoturvaloukkauksista johtajalle. Vakavissa tapauksissa johtaja ilmoittaa asiasta hallintoneuvostolle. Jos tällaiset loukkaukset saattaisivat vaarantaa jäsenvaltion edut, myös tuolle jäsenvaltiolle ilmoitetaan asiasta.
   2.   Turvallisuuskoordinoija on suoraan vastuussa Europolin johtajalle.
   3.   Turvallisuuskoordinoijalla on oltava korkeimman tason turvallisuusselvitys siinä jäsenvaltiossa sovellettavan lainsäädännön ja sovellettavien määräysten mukaisesti, jonka kansalainen hän on.
   6 artikla
   Turvallisuusvastaavat
   1.   Turvallisuusvastaavat tukevat johtajaa näissä säännöissä ja turvallisuusohjekirjassa vahvistettujen turvatoimien täytäntöönpanossa. Turvallisuusvastaavat ovat suoraan vastuussa turvallisuuskoordinoijalle. Turvallisuusvastaavien erityistehtävät ovat:

               a)

               antaa ohjeita, apua ja neuvoja kaikille Europolissa toimiville henkilöille ja muille sellaisille Europoliin liittyvässä toiminnassa mukana oleville henkilöille, joita koskee erityinen pidättymistä tai luottamuksellisuutta koskeva velvollisuus, heidän hoitaessaan näiden sääntöjen sekä turvallisuusohjekirjan soveltamisalaan kuuluvia tehtäviään;

               b)

               panna täytäntöön turvallisuusmääräykset, tutkia niiden loukkaukset ja ilmoittaa niistä välittömästi turvallisuuskoordinoijalle;

               c)

               tarkistaa säännöllisesti turvatoimien riittävyys riskinarviointien perusteella; tätä varten he raportoivat turvallisuuskoordinoijalle pääsääntöisesti vähintään kerran kuussa ja poikkeustapauksissa muulloinkin, kun sitä pidetään tarpeellisena, ja antavat aiheellisia suosituksia ja neuvoja;

               d)

               suorittaa heille näiden sääntöjen tai turvallisuusohjekirjan mukaisesti osoitetut tehtävät; ja

               e)

               suorittaa turvallisuuskoordinoijan heille osoittamat muut mahdolliset tehtävät.

         2.   Turvallisuusvastaavalla on oltava tehtäviensä edellyttämän tason turvallisuusselvitys siinä jäsenvaltiossa sovellettavan lainsäädännön ja sovellettavien määräysten mukaisesti, jonka kansalainen hän on.
   7 artikla
   Turvallisuusohjekirja, menettely ja sisältö
   1.   Hallintoneuvosto hyväksyy turvallisuusohjekirjan turvallisuuskomiteaa kuultuaan.
   2.   Turvallisuusohjekirjan tarkoituksena on antaa johdolle tehtävien hoidon vaatimat turvallisuussuuntaviivat ja tarpeellinen tuki sekä määritellä Europolin turvallisuuden hallinnointia koskeva toimintatapa. Turvallisuusohjekirja sisältää:

               a)

               yksityiskohtaiset säännöt turvatoimista, joita Europolissa on sovellettava näiden sääntöjen 10 artiklan 1 kohdassa tarkoitetun perussuojatason takaamiseksi ja jotka perustuvat Europol-päätöksen 35 artiklaan ja 41 artiklan 2 kohtaan ja joissa otetaan huomioon sen 40 artiklan 3 kohta; ja

               b)

               yksityiskohtaiset säännöt turvatoimista, jotka liittyvät 10 artiklan 2 ja 3 kohdassa tarkoitettuihin Europolin turvallisuusluokkiin ja vastaaviin turvatoimikokonaisuuksiin; turvallisuusohjekirjassa on myös otettava huomioon Europol-päätöksen 46 artikla.

         3.   Turvallisuusohjekirja on tarkistettava säännöllisin väliajoin tai merkittävien muutosten jälkeen, jotta varmistetaan sen jatkuva soveltuvuus, riittävyys ja tehokkuus.
   4.   Turvallisuusohjekirjaan tehtävät muutokset hyväksytään 1 kohdassa vahvistetun menettelyn mukaisesti.
   8 artikla
   Järjestelmien turvallisuusjärjestelyjen hyväksyminen
   1.   Hallintoneuvosto hyväksyy kaikki Europolin turvallisuusluokiteltujen tietojen käsittelyssä käytettävät Europolin järjestelmät turvallisuuskomiteaa kuultuaan ja saatuaan varmistuksen siitä, että järjestelmäkohtaisista turvallisuusvaatimuksista, tietoriskirekisteristä ja muusta merkityksellisestä aineistosta johtuvat vaaditut turvatoimet on toteutettu tehokkaasti. Alijärjestelmät ja etäpäätteet tai-työasemat on hyväksyttävä osana kaikkia järjestelmiä, joihin ne on liitetty.
   2.   Hallintoneuvosto hyväksyy ja muuttaa järjestelmäkohtaiset turvallisuusvaatimukset turvallisuuskomiteaa kuultuaan. Näiden järjestelmäkohtaisten turvallisuusvaatimusten on oltava turvallisuusohjekirjan asiaa koskevien sääntöjen mukaiset.
   9 artikla
   Turvatoimien, sääntöjen ja turvallisuusohjekirjan noudattaminen
   1.   Kaikkien Europolissa toimivien henkilöiden sekä muiden sellaisten Europoliin liittyvässä toiminnassa mukana olevien henkilöiden, joita koskee erityinen pidättymistä tai luottamuksellisuutta koskeva velvollisuus, on noudatettava näissä säännöissä ja turvallisuusohjekirjassa vahvistettuja turvatoimia.
   2.   Johtaja, yhteystoimistot ja Europolin kansalliset yksiköt vastaavat näiden sääntöjen ja turvallisuusohjekirjan noudattamisen varmistamisesta 1 kohdan mukaisesti.

      III   LUKU

      YLEISET PERIAATTEET

   10 artikla
   Perussuojataso, turvallisuusluokat ja turvatoimikokonaisuudet
   1.   Kaikki tiedot, joita Europol käsittelee tai joiden käsittely tapahtuu sen välityksellä, lukuun ottamatta nimenomaan julkisiksi tiedoiksi merkittyjä tai sellaisiksi selvästi tunnistettavia tietoja, luokitellaan perussuojatasolle sekä Europolissa että jäsenvaltioissa.
   2.   Jäsenvaltioiden on 3 artiklan mukaisesti varmistettava 1 kohdassa tarkoitetun perussuojatason soveltaminen kansallisen lainsäädännön ja kansallisten määräysten mukaisilla toimilla, joihin kuuluvat muun muassa pidättymistä ja luottamuksellisuutta koskeva velvollisuus, tietoihin pääsyn rajoittaminen luvan saaneeseen henkilöstöön, henkilötietoja koskevat tietosuojavaatimukset sekä yleiset tekniset toimenpiteet ja menettelytavat tietoturvallisuuden varmistamiseksi, Europol-päätöksen 41 artiklan 2 kohta huomioon ottaen.
   3.   Lisäturvatoimia edellyttävät tiedot luokitellaan tiettyyn Europolin turvaluokkaan, joka osoitetaan erityisellä merkinnällä. Tiedot luokitellaan turvaluokkaan vain, jos se on ehdottoman välttämätöntä, ja vain siksi ajaksi kuin on tarpeen.
   4.   Käytetään seuraavia Europolin turvallisuusluokkia:
   a)   ”RESTREINT UE/EU RESTRICTED”: (viranomaiskäyttö): tätä turvallisuusluokkaa sovelletaan sellaisiin tietoihin ja aineistoon, joiden luvattomasta ilmitulosta saattaisi olla haittaa Europolin, EU:n tai yhden tai useamman jäsenvaltion eduille.
   b)   ”CONFIDENTIEL UE/EU CONFIDENTIAL”: (luottamuksellinen): tätä turvallisuusluokkaa sovelletaan sellaisiin tietoihin ja aineistoon, joiden luvaton ilmitulo saattaisi vahingoittaa Europolin, EU:n tai yhden tai useamman jäsenvaltion olennaisia etuja.
   c)   ”SECRET UE/EU SECRET”: (salainen): tätä turvallisuusluokkaa sovelletaan sellaisiin tietoihin ja aineistoon, joiden luvaton ilmitulo saattaisi vahingoittaa vakavasti Europolin, EU:n tai yhden tai useamman jäsenvaltion olennaisia etuja.
   d)   ”TRÈS SECRET UE/EU TOP SECRET”: (erittäin salainen): tätä turvallisuusluokkaa sovelletaan sellaisiin tietoihin ja aineistoon, joiden luvaton ilmitulo saattaisi vahingoittaa poikkeuksellisen vakavasti EU:n tai yhden tai useamman jäsenvaltion olennaisia etuja.
   Turvallisuusluokitellut tiedot ja aineistot on varustettava turvallisuusluokkamerkinnän alle sijoitettavalla lisämerkinnällä (”Europol”), joka osoittaa, että ne ovat peräisin Europolista.
   Kukin Europolin turvallisuusluokka liittyy tiettyyn Europolissa sovellettavaan turvatoimikokonaisuuteen. Kukin turvatoimikokonaisuus antaa eritasoisen suojan riippuen tietojen sisällöstä ja ottaen huomioon sen haitan, jonka luvaton pääsy tietoihin tai niiden luvaton levittäminen tai käyttö saattaisivat aiheuttaa Europolin tai jäsenvaltioiden eduille.
   Eritasoisiin turvallisuusluokkiin merkittyjä tietoja kerättäessä on sovellettava vähintään korkeimpaan turvallisuusluokkaan luokitellun tiedon suojaukseen käytettyä tasoa. Tietokokonaisuudelle voidaan joka tapauksessa antaa korkeampi suojataso kuin sen yksittäisille osille.
   Turvallisuusluokitellun asiakirjan käännökselle on annettava sama turvallisuusluokka ja sama suoja kuin alkuperäiselle asiakirjalle.
   5.   Määritettäessä lisäehtoja, kuten tietojen jakelu vain tiettyjä tiedonvaihtokanavia käyttäen, jakelukielto tai erityinen jakelu tiedonsaantitarpeen mukaan, voidaan käyttää varoitusmerkintää. Varoitusmerkinnät määritellään turvallisuusohjekirjassa.
   6.   Turvatoimikokonaisuudet koostuvat turvallisuusohjekirjassa määritetyistä erilaisista fyysisistä, teknisistä, organisatorisista tai hallinnollisista toimenpiteistä.
   11 artikla
   Turvallisuusluokan valinta
   1.   Europolille tietoja toimittavan jäsenvaltion on vastattava näiden tietojen asianmukaisen turvallisuusluokan valinnasta 10 artiklan mukaisesti. Toimittaessaan tietoja Europolille jäsenvaltio merkitsee niihin tarvittaessa 10 artiklan 4 kohdassa tarkoitetun Europolin turvallisuusluokan.
   2.   Turvallisuusluokkaa valitessaan jäsenvaltioiden on otettava huomioon kansallisten määräystensä mukainen tietojen luokittelutapa, Europolin asianmukaisen toiminnan edellyttämä operatiivinen joustavuus sekä vaatimus, jonka mukaan lainvalvontatietojen luokittelun pitäisi olla poikkeuksellista ja että jos kyseisiä tietoja on luokiteltava, ne olisi luokiteltava alimpaan mahdolliseen turvallisuusluokkaan.
   3.   Jos Europol jo käytettävissään olevien tietojen perusteella katsoo, että turvallisuusluokan valintaa on muutettava (esimerkiksi turvallisuusluokan laskeminen tai nostaminen taikka turvallisuusluokan nostaminen aiemmin perussuojatasoisen asiakirjan osalta), se ilmoittaa asiasta kyseiselle jäsenvaltiolle ja pyrkii pääsemään tuon jäsenvaltion kanssa sopimukseen asianmukaisesta turvallisuusluokasta. Europol ei saa määrittää, muuttaa, nostaa tai laskea turvallisuusluokkaa ilman tällaista sopimusta.
   4.   Jos Europolin tuottamat tiedot perustuvat jäsenvaltion toimittamiin tietoihin tai jos ne sisältävät tällaisia tietoja, Europol määrittää kyseisen jäsenvaltion suostumuksella, riittääkö perussuojataso vai onko sovellettava jotain Europolin turvallisuusluokkaa.
   5.   Jos Europol on itse tuottanut tiedot eivätkä ne perustu jäsenvaltion toimittamiin tietoihin tai sisällä tällaisia tietoja, Europol määrittää tällaisille tiedoille asianmukaisen turvallisuusluokan käyttäen turvallisuuskomitean vahvistamia perusteita. Europol merkitsee tarvittaessa kyseiset tiedot sen mukaisesti.
   6.   Jos tiedot koskevat myös toisen jäsenvaltion olennaisia etuja, jäsenvaltioiden ja Europolin on tiedusteltava tuolta jäsenvaltiolta, onko tietoihin sovellettava turvallisuusluokkaa ja mitä turvallisuusluokkaa tällöin on sovellettava.
   12 artikla
   Turvallisuusluokkien muuttaminen
   1.   Europolille tietoja toimittanut jäsenvaltio voi milloin hyvänsä vaatia, että valittua turvallisuusluokkaa muutetaan esimerkiksi siten, että sitä lasketaan tai nostetaan. Europol on velvollinen muuttamaan, nostamaan tai laskemaan turvallisuusluokkaa kyseisen jäsenvaltion toivomalla tavalla.
   2.   Kyseisen jäsenvaltion on pyydettävä kyseessä olevan turvallisuusluokan laskemista tai poistamista heti, kun olosuhteet sen sallivat.
   3.   Europolille tietoja toimittava jäsenvaltio voi määritellä sen ajanjakson, jonka aikana valittua turvallisuusluokkaa sovelletaan, sekä kyseiseen turvallisuusluokkaan tämän jälkeen mahdollisesti tehtävät muutokset.
   4.   Jos Europol on määrittänyt perussuojatason tai turvallisuusluokan 11 artiklan 4 kohdan mukaisesti, Europol voi muuttaa perussuojatasoa tai turvallisuusluokkaa ainoastaan kyseisen jäsenvaltion suostumuksella.
   5.   Jos Europol on määrittänyt turvallisuusluokan 11 artiklan 5 kohdan mukaisesti, Europol voi muuttaa tätä turvallisuusluokkaa tai poistaa sen milloin hyvänsä kun se katsotaan tarpeelliseksi.
   6.   Jos muille jäsenvaltioille on jo toimitettu tietoja, joiden turvallisuusluokkaa muutetaan tämän artiklan mukaisesti, Europol ilmoittaa tietojen vastaanottajille turvallisuusluokan muutoksesta.
   13 artikla
   Tietojen käsittely, tietoihin pääsy ja turvallisuusselvitys
   1.   Europolin organisaatiossa tietoihin pääsevät ja niitä saavat pitää hallussaan ainoastaan ne henkilöt, joiden on työtehtäviensä tai velvollisuuksiensa vuoksi tarpeen saada tietoonsa kyseiset tiedot tai käsitellä niitä. Tietojen käsittelystä vastaavien henkilöiden osalta on oltava suoritettuna asianmukainen turvallisuusselvitys, ja heidän on lisäksi saatava erityiskoulutusta.
   2.   Kaikista henkilöistä, jotka saattavat päästä Europolin käsittelemiin ja johonkin turvalllisuusluokkaan luokiteltaviin tietoihin, on tehtävä Europol-päätöksen 40 artiklan 2 kohdan ja turvallisuusohjekirjan mukaisesti turvallisuusselvitys. Turvallisuuskoordinoija myöntää turvallisuusselvitysmenettelyn tuloksen perusteella ja turvallisuusohjekirjan määräysten mukaisesti luvan niille henkilöille, joista on tehty turvallisuusselvitys asianmukaisella kansallisella tasolla ja joiden on työtehtäviensä tai velvollisuuksiensa vuoksi tarpeen saada tietoonsa johonkin Europolin turvallisuusluokkaan luokiteltuja tietoja. Turvallisuuskoordinoija tarkistaa säännöllisesti luvan asianmukaisuuden. Turvallisuuskoordinoija voi perustellusta syystä peruuttaa luvan välittömästi. Turvallisuuskoordinoija vastaa myös 3 kohdan täytäntöönpanosta.
   3.   Turvallisuusluokkaan luokiteltuihin tietoihin pääsevät ainoastaan sellaiset henkilöt, joista on tehty asianmukaisen tason turvallisuusselvitys. Turvallisuuskoordinoija voi kuitenkin turvallisuusvastaavaa kuultuaan poikkeuksellisesti

               a)

               myöntää henkilöille, joista on tehty ”CONFIDENTIEL UE/EU CONFIDENTIAL” -tason turvallisuusselvitys, erityisen ja rajoitetun luvan päästä tiettyihin korkeintaan ”SECRET UE/EU SECRET” -tasolle turvallisuusluokiteltuihin tietoihin, jos heidän on työtehtäviensä tai velvollisuuksiensa vuoksi tietyssä tapauksessa tarpeen saada tietoonsa korkeammassa Europolin turvallisuusluokassa olevia tietoja; tai

               b)

               myöntää ennen 2 kohdassa tarkoitetun turvallisuusselvityksen tuloksen saamista, ilmoitettuaan asiasta kansallisille toimivaltaisille viranomaisille ja edellyttäen, että nämä eivät ole kolmen kuukauden kuluessa esittäneet huomautuksia, väliaikaisen luvan päästä turvallisuusluokiteltuihin tietoihin enintään kuudeksi kuukaudeksi, jos se on Europolin edun mukaista. Turvallisuuskoordinoijan on ilmoitettava kyseisille kansallisille toimivaltaisille viranomaisille tällaisen väliaikaisen luvan myöntämisestä. Tällaisen väliaikaisen luvan myöntäminen ei oikeuta pääsemään ”SECRET UE/EU SECRET”- ja sitä korkeammalle tasolle turvallisuusluokiteltuihin tietoihin.

         4.   Tällaista lupaa ei myönnetä, jos jäsenvaltio on kyseisiä tietoja toimittaessaan erityisesti ilmoittanut, että turvallisuuskoordinoijalle 3 kohdassa annettua harkintavaltaa ei saa käyttää näiden tietojen osalta.
   14 artikla
   Kolmannet osapuolet
   Tehdessään tietojen luottamuksellisuutta koskevia sopimuksia kolmansien osapuolien kanssa tai tehdessään Europol-päätöksen 22 artiklan 4 kohdan ja 23 artiklan 7 kohdan mukaisia sopimuksia Europol ottaa huomioon näissä säännöissä ja turvallisuusohjekirjassa vahvistetut periaatteet, joita on sovellettava tiedonvaihtoon tällaisten kolmansien osapuolten kanssa.

      IV   LUKU

      LOPPUSÄÄNNÖKSET

   15 artikla
   Sääntöjen tarkistaminen
   Europolin hallintoneuvosto käsittelee näiden sääntöjen muuttamista koskevat ehdotukset ja esittää ne neuvoston hyväksyttäviksi Europol-päätöksen 40 artiklan 1 kohdassa säädettyä menettelyä noudattaen.
   16 artikla
   Voimaantulo
   Nämä säännöt tulevat voimaan 1 päivänä tammikuuta 2010.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  EUVL L 121, 15.5.2009, s. 37.

      LIITE

         TURVALLISUUSLUOKKIEN VASTAAVUUSTAULUKKO

                  Turvallisuusluokkien vastaavuustaulukko

                  Europol (1)

                  TRÈS SECRET UE/EU TOP SECRET

                  SECRET UE/EU SECRET

                  CONFIDENTIEL UE/EU CONFIDENTIAL

                  RESTREINT UE/EU RESTRICTED

                  Belgia

                  Très Secret
                  Zeer Geheim

                  Secret
                  Geheim

                  Confidentiel
                  Vertrouwelijk

                  Diffusion restreinte
                  Beperkte verspreiding

                  Bulgaria

                  СТРОГО СЕКРЕТНО

                  СЕКРЕТНО

                  ПОВЕРИТЕЛНО

                  ЗА СЛУЖЕБНО ПОЛЗВАНЕ

                  Tšekki

                  Přísně tajné

                  Tajné

                  Důvěrné

                  Vyhrazené

                  Tanska

                  Yderst hemmeligt

                  Hemmeligt

                  Fortroligt

                  Til tjenestebrug

                  Saksa

                  Streng geheim

                  Geheim

                  VS — Vertraulich

                  VS — Nur für den Dienstgebrauch

                  Viro

                  Täiesti Salajane

                  Salajane

                  Konfidentsiaalne

                  Piiratud

                  Irlanti

                  Top Secret

                  Secret

                  Confidential

                  Confidential

                  Kreikka

                  Άκρως Απόρρητο

                  Απόρρητο

                  Εμπιστευτικό

                  Περιορισμένης Χρήσης

                  Espanja

                  Secreto

                  Reservado

                  Confidencial

                  Difusión Limitada

                  Ranska

                  Très Secret Défense

                  Secret Défense

                  Confidentiel Défense

                  Italia

                  Segretissimo

                  Segreto

                  Riservatissimo

                  Riservato

                  Kypros

                  Άκρως Απόρρητο

                  Απόρρητο

                  Εμπιστευτικό

                  Περιορισμένης Χρήσης

                  Latvia

                  Sevišķi slepeni

                  Slepeni

                  Konfidenciāli

                  Dienesta vajadzībām

                  Liettua

                  Visiškai slaptai

                  Slaptai

                  Konfidencialiai

                  Riboto naudojimo

                  Luxemburg

                  Très secret

                  Secret

                  Confidentiel

                  Diffusion restreinte

                  Unkari

                  Szigorúan titkos!

                  Titkos!

                  Bizalmas!

                  Korlátozott terjesztésű!

                  Malta

                  L-Ghola Segretezza

                  Sigriet

                  Kunfidenzjali

                  Ristrett

                  Alankomaat

                  BE Zeer geheim

                  STG Zeer geheim

                  STG Confidentieel

                  Vertrouwelijk

                  Itävalta

                  Streng geheim

                  Geheim

                  Vertraulich

                  Eingeschränkt

                  Puola

                  Ściśle Tajne

                  Tajne

                  Poufne

                  Zastrzeżone

                  Portugali

                  Muito Secreto

                  Secreto

                  Confidencial

                  Reservado

                  Romania

                  Strict secret de importanță deosebită

                  Strict secret

                  Secret

                  Secret de serviciu

                  Slovenia

                  Strogo tajno

                  Tajno

                  Zaupno

                  Interno

                  Slovakia

                  Prísne tajné

                  Tajné

                  Dôverné

                  Vyhradené

                  Suomi

                  Erittäin salainen

                  Salainen

                  Luottamuksellinen

                  Viranomaiskäyttö

                  Ruotsi

                  Kvalificerat hemlig

                  Hemlig

                  Hemlig

                  Hemlig

                  Yhdistynyt kuningaskunta

                  Top Secret

                  Secret

                  Confidential

                  Restricted

         (1)  Merkintä ”Europol” lisätään turvallisuusluokkamerkinnän alle.


title: 2013/227/EU: Komission päätös, annettu 22 päivänä toukokuuta 2013 , Kiinan kansantasavallasta peräisin olevien polkupyörien tuontia koskevan tukien vastaisen menettelyn päättämisestä

text:
               23.5.2013

               FI

               Euroopan unionin virallinen lehti

               L 136/15

         KOMISSION PÄÄTÖS,
   annettu 22 päivänä toukokuuta 2013,
   Kiinan kansantasavallasta peräisin olevien polkupyörien tuontia koskevan tukien vastaisen menettelyn päättämisestä
   (2013/227/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009 (1), jäljempänä ’perusasetus’, ja erityisesti sen 14 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

   1.   Vireillepano

               (1)

               Euroopan komissio, jäljempänä ’komissio’, ilmoitti Euroopan unionin virallisessa lehdessä huhtikuussa 2012 julkaistulla ilmoituksella (2), jäljempänä ’vireillepanoilmoitus’, tukien vastaisen menettelyn vireillepanosta Kiinan kansantasavallasta, jäljempänä ’Kiina’, peräisin olevien polkupyörien tuonnissa unioniin.

               (2)

               Tukien vastainen menettely pantiin vireille, kun Euroopan polkupyörävalmistajien yhdistys EBMA, jäljempänä ’valituksen tekijä’, jätti 15 päivänä maaliskuuta 2012 valituksen sellaisten unionin tuottajien puolesta, joiden tuotanto muodostaa yli 25 prosenttia polkupyörien kokonaistuotannosta unionissa.

               (3)

               Valituksessa esitetty alustava näyttö kyseisen tuotteen tuetusta tuonnista ja siitä johtuvasta merkittävästä vahingosta katsottiin riittäväksi perusteeksi menettelyn vireillepanolle.

               (4)

               Komissio ilmoitti menettelyn vireillepanosta virallisesti valituksen tekijälle, muille tiedossa oleville unionin tuottajille, unionin tuottajayhdistyksille, tiedossa oleville vientiä harjoittaville tuottajille Kiinassa ja niiden yhdistyksille, Kiinan edustajille, tiedossa oleville tuojille ja niiden yhdistyksille, tiedossa oleville polkupyörien osien tuottajille unionissa ja niiden yhdistyksille sekä tiedossa oleville käyttäjille ja lähetti niille kyselylomakkeet. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa.

         2.   Rinnakkainen polkumyyntimenettely

               (5)

               Komissio ilmoitti Euroopan unionin virallisessa lehdessä maaliskuussa 2012 julkaistulla ilmoituksella (3) polkumyyntitoimenpiteitä koskevan välivaiheen tarkastelun vireillepanosta Kiinasta peräisin olevien polkupyörien tuonnissa unioniin polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (4), jäljempänä ’polkumyynnin perusasetus’, 11 artiklan 3 kohdan ja 13 artiklan 4 kohdan nojalla. Tutkimus on edelleen käynnissä.

         3.   Rinnakkainen toimenpiteiden kiertämistä koskeva tutkimus

               (6)

               Komissio käynnisti syyskuussa 2012 tutkimuksen, jäljempänä ’toimenpiteiden kiertämistä koskeva tutkimus’, Kiinan kansantasavallasta peräisin olevien polkupyörien tuonnissa neuvoston täytäntöönpanoasetuksella (EU) N:o 990/2011 (5) käyttöön otettujen polkumyynnin vastaisten toimenpiteiden mahdollista kiertämistä polkupyörien tuonnilla Indonesiasta, Malesiasta, Sri Lankasta tai Tunisiasta, riippumatta siitä, onko niiden alkuperämaaksi ilmoitettu Indonesia, Malesia, Sri Lanka tai Tunisia, koskevan tutkimuksen vireillepanosta ja kyseisen tuonnin kirjaamisvelvoitteesta annetulla komission asetuksella (EU) N:o 875/2012 (6).

               (7)

               Komissio ilmoitti Euroopan unionin virallisessa lehdessä marraskuussa 2012 julkaistulla ilmoituksella (7), että toimenpiteiden kiertämistä koskevassa tutkimuksessa tehtyjä päätelmiä voidaan käyttää tukien vastaisessa menettelyssä.

               (8)

               Toimenpiteiden kiertämistä koskeva tutkimus on edelleen käynnissä.

         B.   VALITUKSEN PERUUTTAMINEN JA MENETTELYN PÄÄTTÄMINEN

               (9)

               Valituksen tekijä peruutti valituksensa virallisesti 22 päivänä maaliskuuta 2013 päivätyllä komissiolle osoitetulla kirjeellä.

               (10)

               Asetuksen (EY) N:o 597/2009 14 artiklan 1 kohdan mukaisesti menettely voidaan päättää, jos valituksen tekijä peruuttaa valituksensa, paitsi jos päättäminen ei ole unionin edun mukaista.

               (11)

               Komissio katsoi, että kyseinen menettely olisi päätettävä, koska asianomaisessa tukien vastaisessa tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi unionin edun mukaista. Asianomaisille osapuolille ilmoitettiin asiasta ja niille annettiin mahdollisuus esittää huomautuksensa. Huomautuksia, jotka antaisivat aihetta toisenlaiseen päätelmään, ei kuitenkaan ole saatu.

               (12)

               Sen vuoksi todettiin, että Kiinasta peräisin olevien polkupyörien tuontia unioniin koskeva tukien vastainen menettely olisi päätettävä ilman toimenpiteiden käyttöönottoa,

         ON HYVÄKSYNYT TÄMÄN PÄÄTÖKSEN:
   1 artikla
   Päätetään CN-koodeihin 8712 00 30 ja ex 8712 00 70 kuuluvien Kiinan kansantasavallasta peräisin olevien polkupyörien ja muiden moottorittomien polkupyörien (mukaan lukien kolmipyöräiset tavarankuljetuspolkupyörät mutta pois lukien yksipyöräiset) tuontia unioniin koskeva tukien vastainen menettely.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 22 päivänä toukokuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 188, 18.7.2009, s. 93.

      (2)  EUVL C 122, 27.4.2012, s. 9.

      (3)  EUVL C 71, 9.3.2012, s. 10.

      (4)  EUVL L 343, 22.12.2009, s. 51.

      (5)  EUVL L 261, 6.10.2011, s. 2.

      (6)  EUVL L 258, 26.9.2012, s. 21.

      (7)  EUVL C 346, 14.11.2012, s. 7.


title: 2008/460/EY: Neuvoston päätös, tehty 6 päivänä kesäkuuta 2008 , alueiden komitean irlantilaisen jäsenen nimeämisestä

text:
               19.6.2008

               FI

               Euroopan unionin virallinen lehti

               L 160/31

      NEUVOSTON PÄÄTÖS,
   tehty 6 päivänä kesäkuuta 2008,
   alueiden komitean irlantilaisen jäsenen nimeämisestä
   (2008/460/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Irlannin hallituksen ehdotuksen,
   sekä katsoo seuraavaa:

               1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi (1).

               2)

               Yksi alueiden komitean jäsenen paikka on vapautunut Maria CORRIGANin toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään John LAHART, Member of South Dublin County Council, alueiden komitean jäseneksi jäljellä olevaksi toimikaudeksi eli 25 päivään tammikuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Luxemburgissa 6 päivänä kesäkuuta 2008.

            Neuvoston puolesta

            Puheenjohtaja

         A. VIZJAK

      (1)  EUVL L 56, 25.2.2006, s. 75.


title: 2005/677/EY, Euratom: Neuvoston päätös, tehty 20 päivänä syyskuuta 2005, Euroopan talous- ja sosiaalikomitean jäsenen nimeämisestä

text:
               1.10.2005

               FI

               Euroopan unionin virallinen lehti

               L 256/54

      NEUVOSTON PÄÄTÖS,
   tehty 20 päivänä syyskuuta 2005,
   Euroopan talous- ja sosiaalikomitean jäsenen nimeämisestä
   (2005/677/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon talous- ja sosiaalikomitean jäsenten nimeämisestä 21 päivänä syyskuuta 2002 alkavaksi ja 20 päivänä syyskuuta 2006 päättyväksi toimikaudeksi 17 päivänä syyskuuta 2002 tehdyn neuvoston päätöksen 2002/758/EY, Euratom (1),
   ottaa huomioon Ranskan hallituksen esittämän ehdokkaan,
   ottaa huomioon komission lausunnon,
   sekä katsoo seuraavaa:
   Euroopan talous- ja sosiaalikomiteassa on vapautunut jäsenen paikka Thierry UHLMANNin erottua, mikä on annettu neuvoston tietoon 28 päivänä marraskuuta 2004,
   ON PÄÄTTÄNYT SEURAAVAA:
   1 artikla
   Nimetään Hervé COUPEAU Euroopan talous- ja sosiaalikomitean jäseneksi Thierry UHLMANNin tilalle tämän jäljellä olevaksi toimikaudeksi eli 20 päivään syyskuuta 2006.
   2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan päivänä, jona se tehdään.

      Tehty Brysselissä 20 päivänä syyskuuta 2005.

            Neuvoston puolesta

            Puheenjohtaja

         M. BECKETT

      (1)  EYVL L 253, 21.9.2002, s. 9.


title: 2011/129/EU: Neuvoston päätös, annettu 13 päivänä syyskuuta 2010 , Euroopan yhteisön ja Sveitsin valaliiton välisellä, audiovisuaalialaa koskevalla ja ehdot Sveitsin valaliiton osallistumiselle yhteisön Media 2007 -ohjelmaan vahvistavalla sopimuksella perustetussa Euroopan unionin ja Sveitsin sekakomiteassa omaksuttavasta Euroopan unionin kannasta sopimuksen liitteessä I olevan 1 artiklan ajan tasalle saattamisesta tehtävään sekakomitean päätökseen

text:
               26.2.2011

               FI

               Euroopan unionin virallinen lehti

               L 53/1

         NEUVOSTON PÄÄTÖS,
   annettu 13 päivänä syyskuuta 2010,
   Euroopan yhteisön ja Sveitsin valaliiton välisellä, audiovisuaalialaa koskevalla ja ehdot Sveitsin valaliiton osallistumiselle yhteisön Media 2007 -ohjelmaan vahvistavalla sopimuksella perustetussa Euroopan unionin ja Sveitsin sekakomiteassa omaksuttavasta Euroopan unionin kannasta sopimuksen liitteessä I olevan 1 artiklan ajan tasalle saattamisesta tehtävään sekakomitean päätökseen
   (2011/129/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 166 artiklan 4 kohdan ja 173 artiklan 3 kohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja Sveitsin valaliiton välisen, audiovisuaalialaa koskevan ja ehdot Sveitsin valaliiton osallistumiselle yhteisön Media 2007 -ohjelmaan vahvistavan 11 päivänä lokakuuta 2007 allekirjoitetun sopimuksen (1), jäljempänä ’sopimus’, 8 artiklalla perustetaan sekakomitea vastaamaan sopimuksen hallinnoinnista ja asianmukaisesta täytäntöönpanosta.

               (2)

               Direktiivin 89/552/ETY, sellaisena kuin se on viimeksi muutettuna Euroopan parlamentin ja neuvoston direktiivillä 2007/65/EY ja joka on sittemmin kodifitoitu (audiovisuaalisia mediapalveluja koskeva direktiivi) (2), tultua voimaan 19 päivänä joulukuuta 2007 on tarkoituksenmukaista Euroopan unionin ja Sveitsin, jäljempänä ”sopimuspuolet”, kannalta, että viittaukset kyseiseen direktiiviin saatetaan vastaavasti ajan tasalle siten kuin määrätään sopimuksen päätösasiakirjaan (3) liitetyssä sopimuspuolten yhteisessä julistuksessa sopimuksen mukauttamisesta uuteen yhteisön direktiiviin ja että sopimuksen liitteessä I oleva 1 artikla saatetaan ajan tasalle sopimuksen 8 artiklan 7 kohdan nojalla.

               (3)

               Näin ollen unionin olisi EU:n ja Sveitsin sekakomiteassa omaksuttava liitteenä olevassa päätösluonnoksessa esitetty kanta,

         ON HYVÄKSYNYT TÄMÄN PÄÄTÖKSEN:
   1 artikla
   Neuvosto hyväksyy liitteessä olevan päätösluonnoksen Euroopan unionin kannaksi Euroopan yhteisön ja Sveitsin valaliiton välisellä, audiovisuaalialaa koskevalla ja ehdot Sveitsin valaliiton osallistumiselle yhteisön Media 2007 -ohjelmaan vahvistavalla sopimuksella perustetussa EU:n ja Sveitsin sekakomiteassa tehtävään päätökseen sopimuksen liitteessä I olevan 1 artiklan saattamisesta ajan tasalle.
   2 artikla
   Sekakomitean päätös julkaistaan Euroopan unionin virallisessa lehdessä.

      Tehty Brysselissä 13 päivänä syyskuuta 2010.

            Neuvoston puolesta

            Puheenjohtaja

         S. VANACKERE

      (1)  EUVL L 303, 21.11.2007, s. 11.

      (2)  EYVL L 298, 17.10.1989, s.23.

      (3)  EUVL L 303, 21.11.2007, s. 20.

      LIITE

         Luonnos:
         EUROOPAN YHTEISÖN JA SVEITSIN VALALIITON VÄLISELLÄ, AUDIOVISUAALIALAA KOSKEVALLA JA EHDOT SVEITSIN VALALIITON OSALLISTUMISELLE YHTEISÖN MEDIA 2007 –OHJELMAAN VAHVISTAVALLA SOPIMUKSELLA PERUSTETUN EU:N JA SVEITSIN SEKAKOMITEAN PÄÄTÖS N:o […],
         tehty …,
         sopimuksen liitteessä I olevan 1 artiklan saattamisesta ajan tasalle
         SEKAKOMITEA, joka
         ottaa huomioon Euroopan yhteisön ja Sveitsin valaliiton välisen, audiovisuaalialaa koskevan ja ehdot Sveitsin valaliiton osallistumiselle yhteisön Media 2007 -ohjelmaan vahvistavan sopimuksen (1), jäljempänä ’sopimus’, sekä mainitun sopimuksen päätösasiakirjan (2), jotka on molemmat allekirjoitettu Brysselissä 11 päivänä lokakuuta 2007,
         sekä katsoo seuraavaa:

                     (1)

                     Sopimus tuli voimaan 1 päivänä elokuuta 2010.

                     (2)

                     Direktiivin 89/552/ETY, sellaisena kuin se on viimeksi muutettuna Euroopan parlamentin ja neuvoston direktiivillä 2007/65/EY ja sellaisena kuin se on kodifioituna (audiovisuaalisia mediapalveluja koskeva direktiivi) (3), tultua voimaan 19 päivänä joulukuuta 2007 on tarkoituksenmukaista sopimuspuolten kannalta, että viittaukset mainittuun direktiiviin saatetaan vastaavasti ajan tasalle, siten kuin määrätään sopimuksen päätösasiakirjaan liitetyssä Sopimuspuolten yhteisessä julistuksessa sopimuksen mukauttamisesta uuteen yhteisön direktiiviin, ja että sopimuksen liitteessä I oleva 1 artikla saatetaan ajan tasalle sopimuksen 8 artiklan 7 kohdan nojalla,

               ON PÄÄTTÄNYT SEURAAVAA:
         1 artikla
         1) Korvataan sopimuksen liitteessä I oleva 1 artikla seuraavasti:

            ”1 artikla
            Televisiolähetysten vastaanottamista ja edelleen lähettämistä koskeva vapaus
            1.   Sveitsi varmistaa unionin jäsenvaltion lainkäyttövaltaan kuuluvien televisiolähetysten vastaanottamisen ja edelleen lähettämisen vapauden alueellaan, sellaisena kuin tämä vapaus määritellään audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta 10 päivänä maaliskuuta 2010 annetussa Euroopan parlamentin ja neuvoston direktiivissä 2010/13/EU (4), jäljempänä ’audiovisuaalisia mediapalveluja koskeva direktiivi’, seuraavalla tavalla:
            Sveitsillä on oikeus

                        a)

                        keskeyttää sellaisen unionin jäsenvaltion lainkäyttövaltaan kuuluvan televisiolähetystoiminnan harjoittajan lähetysten edelleen lähettäminen, joka on rikkonut ilmiselvästi, törkeästi ja vakavasti alaikäisten ja ihmisarvon suojelua koskevia sääntöjä, joista on säädetty audiovisuaalisia mediapalveluja koskevan direktiivin 27 artiklan 1 tai 2 kohdassa ja/tai 6 artiklassa;

                        b)

                        vaatia, että sen lainkäyttövaltaan kuuluvat lähetystoiminnan harjoittajat noudattavat audiovisuaalisia mediapalveluja koskevan direktiivin käsittämillä aloilla yksityiskohtaisempia tai tiukempia sääntöjä, edellyttäen, että nämä säännöt ovat oikeasuhteisia ja syrjimättömiä.

                  2.   Tapauksissa, joissa Sveitsi

                        a)

                        on käyttänyt 1 kohdan b alakohdan mukaista vapauttaan määrätä yksityiskohtaisempia tai tiukempia yleistä etua koskevia sääntöjä; sekä

                        b)

                        katsoo, että unionin jäsenvaltion lainkäyttövallan piiriin kuuluva lähetystoiminnan harjoittaja tarjoaa televisiolähetyksiä, jotka on kokonaan tai suurimmaksi osaksi suunnattu sen alueelle,

                  se voi ottaa yhteyden siihen jäsenvaltioon, jolle lainkäyttövalta kuuluu, löytääkseen molempia osapuolia tyydyttävän ratkaisun mahdollisiin aiheutuneisiin ongelmiin. Saatuaan perustellun pyynnön Sveitsiltä sen jäsenvaltion, jolle lainkäyttövalta kuuluu, on kehotettava lähetystoiminnan harjoittajaa noudattamaan kyseisiä yleistä etua koskevia sääntöjä. Sen jäsenvaltion, jolle lainkäyttövalta kuuluu, on tiedotettava Sveitsille kehotuksen perusteella saaduista tuloksista kahden kuukauden kuluessa. Joko Sveitsi tai kyseinen jäsenvaltio voi pyytää komissiota kutsumaan osapuolet komission kanssa yhteyskomitean yhteydessä pidettävään erityiskokoukseen tarkastelemaan asiaa.
            3.   Jos Sveitsi arvioi,

                        a)

                        että 2 kohdan soveltamisessa saavutetut tulokset eivät ole tyydyttäviä; ja

                        b)

                        että kyseinen lähetystoiminnan harjoittaja on sijoittautunut siihen jäsenvaltioon, jolle lainkäyttövalta kuuluu, kiertääkseen audiovisuaalisia mediapalveluja koskevan direktiivin käsittämillä aloilla tiukempia sääntöjä, joita siihen sovellettaisiin siinä tapauksessa, että se olisi sijoittautunut Sveitsiin,

                  Sveitsi voi toteuttaa asianomaiseen lähetystoiminnan harjoittajaan kohdistettavia asianmukaisia toimenpiteitä.
            Tällaisten toimenpiteiden on oltava objektiivisesti katsoen välttämättömiä, niitä on sovellettava ketään syrjimättä ja niiden on oltava oikeasuhteisia niille asetettuihin tavoitteisiin nähden.
            4.   Sveitsi voi toteuttaa tämän artiklan 1 kohdan a alakohdan tai 3 kohdan nojalla toimenpiteitä ainoastaan, jos seuraavat ehdot täyttyvät:

                        a)

                        se on ilmoittanut sekakomitealle ja sille jäsenvaltiolle, johon lähetystoiminnan harjoittaja on sijoittautunut, aikeestaan toteuttaa tällaisia toimenpiteitä perustellen syyt, joihin se perustaa arvionsa; ja

                        b)

                        sekakomitea on päättänyt, että toimenpiteet ovat oikeasuhteisia ja syrjimättömiä ja erityisesti että Sveitsin 2 ja 3 kohdan mukaisesti tekemä arviointi on asianmukaisesti perusteltu.

         2 artikla
         Tämä päätös tulee voimaan sitä päivää seuraavana päivänä, jona se tehdään.

            Tehty Brysselissä, … .

                  Sekakomitean puolesta

                  EU:n valtuuskunnan johtaja

                  Sveitsin valtuuskunnan johtaja

         (1)  EUVL L 303, 21.11.2007, s. 11.

         (2)  EUVL L 303, 21.11.2007, s. 20.

         (3)  EUVL L 332, 18.12.2007, s. 27.

         (4)  EYVL L 298, 17.10.1989, s. 23.”


title: 2014/734/EU: Neuvoston päätös, annettu 9 päivänä lokakuuta 2014 , Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetussa vakautus- ja assosiaationeuvostossa Euroopan unionin puolesta esitettävästä kannasta käsitteen ”alkuperätuotteet” määrittelyä ja hallinnollisen yhteistyön menetelmiä koskevan mainitun sopimuksen pöytäkirjan nro 4 korvaamiseen uudella pöytäkirjalla, jossa alkuperäsääntöjen osalta viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen

text:
               23.10.2014

               FI

               Euroopan unionin virallinen lehti

               L 304/91

         NEUVOSTON PÄÄTÖS,
   annettu 9 päivänä lokakuuta 2014,
   Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetussa vakautus- ja assosiaationeuvostossa Euroopan unionin puolesta esitettävästä kannasta käsitteen ”alkuperätuotteet” määrittelyä ja hallinnollisen yhteistyön menetelmiä koskevan mainitun sopimuksen pöytäkirjan nro 4 korvaamiseen uudella pöytäkirjalla, jossa alkuperäsääntöjen osalta viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen

      (2014/734/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen (1), jäljempänä ’sopimus’, pöytäkirja nro 4, jäljempänä ’pöytäkirja nro 4’, koskee käsitteen ”alkuperätuotteet” määrittelyä ja hallinnollisen yhteistyön menetelmiä.

               (2)

               Etuuskohteluun oikeuttavia Paneurooppa–Välimeri-alkuperäsääntöjä koskevassa alueellisessa yleissopimuksessa (2), jäljempänä ’yleissopimus’, annetaan sellaisten tavaroiden alkuperää koskevat määräykset, joilla käydään kauppaa yleissopimuksen sopimuspuolten välillä tehtyjen asiaankuuluvien sopimusten nojalla. Thessalonikin toimintasuunnitelmassa, jolle Eurooppa-neuvosto antoi tukensa kesäkuussa 2003, entistä Jugoslavian tasavaltaa Makedoniaa ja muita vakautus- ja assosiaatioprosessiin osallistuvia Länsi-Balkanin maita pyydettiin liittymään paneurooppalaiseen diagonaalisen alkuperäkumulaation järjestelmään. Lokakuussa 2007 pidetyn Euro–Välimeri-ministerikonferenssin päätöksellä niitä kehotettiin liittymään yleissopimukseen.

               (3)

               Unioni ja entinen Jugoslavian tasavalta Makedonia allekirjoittivat yleissopimuksen 15 päivänä kesäkuuta 2011.

               (4)

               Unioni talletti hyväksymiskirjansa yleissopimuksen tallettajalle 26 päivänä maaliskuuta 2012 ja entinen Jugoslavian tasavalta Makedonia 14 päivänä kesäkuuta 2012. Näin ollen yleissopimus tuli voimaan sen 10 artiklan 3 kohdan mukaisesti unionin osalta 1 päivänä toukokuuta 2012 ja entisen Jugoslavian tasavallan Makedonian osalta 1 päivänä elokuuta 2012.

               (5)

               Yleissopimuksen 6 artiklassa määrätään, että kukin yleissopimuksen sopimuspuoli toteuttaa asianmukaiset toimenpiteet varmistaakseen yleissopimuksen tosiasiallisen soveltamisen. Tämän vuoksi sopimuksella perustetun vakautus- ja assosiaationeuvoston olisi hyväksyttävä päätös, jolla pöytäkirja nro 4 korvataan uudella pöytäkirjalla, jossa alkuperäsääntöjen osalta viitataan yleissopimukseen.

               (6)

               Unionin vakautus- ja assosiaationeuvostossa esitettävän kannan olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   1.   Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetussa vakautus- ja assosiaationeuvostossa Euroopan unionin puolesta esitettävä kanta käsitteen ”alkuperätuotteet” määrittelyä ja hallinnollisen yhteistyön menetelmiä koskevan mainitun sopimuksen pöytäkirjan nro 4 korvaamiseen uudella pöytäkirjalla, jossa alkuperäsääntöjen osalta viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen, perustuu tähän päätökseen liitettyyn vakautus- ja assosiaationeuvoston päätösluonnokseen.
   2.   Vakautus- ja assosiaationeuvostossa olevat unionin edustajat voivat sopia vähäisistä muutoksista vakautus- ja assosiaationeuvoston päätösluonnokseen ilman neuvoston uutta päätöstä.
   2 artikla
   Vakautus- ja assosiaationeuvoston päätös julkaistaan Euroopan unionin virallisessa lehdessä.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 9 päivänä lokakuuta 2014.

            Neuvoston puolesta

            Puheenjohtaja

         A. ALFANO

      (1)  EUVL L 84, 20.3.2004, s. 13.

      (2)  EUVL L 54, 26.2.2013, s. 4.

      LUONNOS
      EU:N JA ENTISEN JUGOSLAVIAN TASAVALLAN MAKEDONIAN VAKAUS- JA ASSOSIAATIONEUVOSTON PÄÄTÖS N:o …,
      annettu … päivänä … kuuta …,
      Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen käsitteen ”alkuperätuotteet” määrittelyä ja hallinnollisen yhteistyön menetelmiä koskevan pöytäkirjan nro 4 korvaamisesta
      EU:N JA ENTISEN JUGOSLAVIAN TASAVALLAN MAKEDONIAN VÄLINEN VAKAUTUS- JA ASSOSIAATIONEUVOSTO, joka
      ottaa huomioon Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen (1) ja erityisesti sen 40 artiklan,
      ottaa huomioon Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen pöytäkirjan nro 4, joka koskee käsitteen ”alkuperätuotteet” määrittelyä ja hallinnollisen yhteistyön menetelmiä,
      sekä katsoo seuraavaa:

                  (1)

                  Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen, jäljempänä ’sopimus’, 40 artiklassa viitataan sopimuksen pöytäkirjaan nro 4, jossa annetaan määräykset alkuperäsäännöistä sekä unionin, entisen Jugoslavian tasavallan Makedonian, Turkin ja minkä hyvänsä unionin vakautus- ja assosiaatioprosessiin osallistuvan muun maan tai alueen välisestä alkuperäkumulaatiosta.

                  (2)

                  Pöytäkirjassa nro 4 olevassa 39 artiklassa määrätään, että sopimuksen 108 artiklassa määrätty vakautus- ja assosiaationeuvosto voi päättää muuttaa pöytäkirjan nro 4 määräyksiä.

                  (3)

                  Etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen (2), jäljempänä ’yleissopimus’, tarkoituksena on korvata Paneurooppa–Välimerivyöhykkeen maiden välillä tällä hetkellä voimassa olevat alkuperäsääntöjä koskevat pöytäkirjat yhdellä oikeudellisella asiakirjalla. Thessalonikin toimintasuunnitelmassa, jolle Eurooppa-neuvosto antoi tukensa toukokuussa 2003, entistä Jugoslavian tasavaltaa Makedoniaa ja muita vakautus- ja assosiaatioprosessiin osallistuvia Länsi-Balkanin maita pyydettiin liittymään paneurooppalaiseen diagonaalisen alkuperäkumulaation järjestelmään. Lokakuussa 2007 pidetyn Euro–Välimeri-ministerikonferenssin päätöksellä niitä kehotettiin liittymään yleissopimukseen.

                  (4)

                  Unioni ja entinen Jugoslavian tasavalta Makedonia allekirjoittivat yleissopimuksen 15 päivänä kesäkuuta 2011.

                  (5)

                  Unioni talletti hyväksymiskirjansa yleissopimuksen tallettajalle 26 päivänä maaliskuuta 2012 ja entinen Jugoslavian tasavalta Makedonia 14 päivänä kesäkuuta 2012. Näin ollen yleissopimus tuli voimaan sen 10 artiklan 3 kohdan mukaisesti Euroopan unionin osalta 1 päivänä toukokuuta 2012 ja entisen Jugoslavian tasavallan Makedonian osalta 1 päivänä elokuuta 2012.

                  (6)

                  Jos kaikki yleissopimuksen sopimuspuolet eivät kumulaatioalueella siirry yhtäaikaisesti soveltamaan yleissopimusta, tämä ei saisi johtaa tilanteeseen, joka on epäsuotuisampi kuin pöytäkirjan nro 4 mukainen aiempi tilanne.

                  (7)

                  Sen vuoksi pöytäkirja nro 4 olisi korvattava uudella pöytäkirjalla, jossa viitataan yleissopimukseen,

            ON HYVÄKSYNYT TÄMÄN PÄÄTÖKSEN:
      1 artikla
      Korvataan Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen käsitteen ”alkuperätuotteet” määrittelyä ja hallinnollisen yhteistyön menetelmiä koskeva pöytäkirja nro 4 tämän päätöksen liitteessä olevalla tekstillä.
      2 artikla
      Tämä päätös tulee voimaan päivänä, jona se hyväksytään.
      Sitä sovelletaan … päivästä …kuuta …. alkaen.

         Tehty

               EU:n ja entisen Jugoslavian tasavallan Makedonian vakautus- ja assosiaationeuvoston puolesta

               Puheenjohtaja

         (1)  EUVL L 84, 20.3.2004, s. 13.

         (2)  EUVL L 54, 26.2.2013, s. 4.

         LIITE
         Pöytäkirja nro 4
         käsitteen ”alkuperätuotteet” määrittelystä ja hallinnollisen yhteistyön menetelmistä
         1 artikla
         Sovellettavat alkuperäsäännöt
         1.   Tämän sopimuksen täytäntöönpanemiseksi sovelletaan etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen (1), jäljempänä ’yleissopimus’, lisäystä I ja lisäyksen II asiaankuuluvia määräyksiä.
         2.   Kaikki etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen lisäyksessä I ja lisäyksen II asiaankuuluvissa määräyksissä olevat viittaukset ”asiaankuuluvaan yleissopimukseen” katsotaan viittauksiksi tähän sopimukseen.
         2 artikla
         Riitojen ratkaiseminen
         1.   Jos yleissopimuksen lisäyksessä I olevassa 32 artiklassa määrätyistä tarkastusmenettelyistä syntyy riita, jota tarkastusta pyytävät ja tämän tarkastuksen tekemisestä vastaavat tulliviranomaiset eivät pysty keskenään sopimaan, asia saatetaan vakautus- ja assosiaationeuvoston ratkaistavaksi.
         2.   Tuojan ja tuojamaan tulliviranomaisten väliset riidat ratkaistaan aina kyseisen maan lainsäädännön mukaisesti.
         3 artikla
         Pöytäkirjan muuttaminen
         Vakautus- ja assosiaationeuvosto voi päättää muuttaa tämän pöytäkirjan määräyksiä.
         4 artikla
         Yleissopimuksesta eroaminen
         1.   Jos joko Euroopan unioni tai entinen Jugoslavian tasavalta Makedonia ilmoittaa kirjallisesti yleissopimuksen tallettajalle aikeestaan erota yleissopimuksesta sen 9 artiklan mukaisesti, Euroopan unioni ja entinen Jugoslavian tasavalta Makedonia aloittavat viipymättä alkuperäsääntöjä koskevat neuvottelut tämän sopimuksen täytäntöönpanemiseksi.
         2.   Yleissopimuksen lisäyksen I ja soveltuvin osin sen lisäyksen II asiaankuuluvia määräyksiä, sellaisina kuin niitä sovelletaan eroamishetkellä, sovelletaan edelleen tähän sopimukseen tällaisten uudelleen neuvoteltujen alkuperäsääntöjen voimaantuloon asti. Yleissopimuksen lisäyksessä I ja soveltuvin osin sen lisäyksen II asiaankuuluvissa määräyksissä olevia alkuperäsääntöjä tulkitaan kuitenkin eroamishetkestä alkaen siten, että ainoastaan Euroopan unionin ja entisen Jugoslavian tasavallan Makedonian välinen kahdenvälinen kumulaatio on sallittua.
         5 artikla
         Siirtymämääräykset — kumulaatio
         1.   Sen estämättä, mitä yleissopimuksen lisäyksessä I olevassa 3 artiklassa määrätään, tämän pöytäkirjan 3 ja 4 artiklassa määrättyjä kumulaatiosääntöjä, sellaisina kuin ne ovat muutettuna Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian väliseen vakautus- ja assosiaatiosopimukseen Bulgarian tasavallan ja Romanian Euroopan unioniin liittymisen huomioon ottamiseksi liitetyllä pöytäkirjalla (2), sovelletaan edelleen Euroopan unionin ja entisen Jugoslavian tasavallan Makedonian välillä siihen asti, kun yleissopimuksen soveltaminen on alkanut kaikkien tämän pöytäkirjan 3 ja 4 artiklassa lueteltujen sopimuspuolten osalta.
         2.   Sen estämättä, mitä yleissopimuksen lisäyksessä I olevan 16 artiklan 5 kohdassa ja 21 artiklan 3 kohdassa määrätään, jos kumulaatioon osallistuu ainoastaan EFTA-valtioita, Färsaaret, Euroopan unioni, Turkki sekä vakautus- ja assosiaatioprosessiin osallistuvia maita tai alueita, alkuperäselvityksenä voidaan käyttää EUR.1-tavaratodistusta tai alkuperäilmoitusta.

            (1)  EUVL L 54, 26.2.2013, s. 4.

            (2)  EUVL L 99, 10.4.2008, s. 2.


title: 2013/364/YUTP: Neuvoston päätös 2013/364/YUTP, annettu 8 päivänä heinäkuuta 2013 , Euroopan unionin yhdennetystä oikeusvaltio-operaatiosta Irakia varten, EUJUST LEX-IRAQ, annetun päätöksen 2010/330/YUTP muuttamisesta

text:
               9.7.2013

               FI

               Euroopan unionin virallinen lehti

               L 188/9

      NEUVOSTON PÄÄTÖS 2013/364/YUTP,
   annettu 8 päivänä heinäkuuta 2013,
   Euroopan unionin yhdennetystä oikeusvaltio-operaatiosta Irakia varten, EUJUST LEX-IRAQ, annetun päätöksen 2010/330/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 14 päivänä kesäkuuta 2010 päätöksen 2010/330/YUTP (1), jolla EUJUST LEX-IRAQ -operaation voimassaoloa jatkettiin 30 päivään kesäkuuta 2012 saakka.

               (2)

               Neuvosto hyväksyi 10 päivänä heinäkuuta 2012 päätöksen 2012/372/YUTP (2), jolla EUJUST LEX-IRAQ -operaatiota jatkettiin vielä 18 kuukaudella 31 päivään joulukuuta 2013.

               (3)

               Rahoitusohje on voimassa 30 päivään kesäkuuta 2013. Uusi rahoitusohje on tarpeen operaatioon liittyvien menojen kattamiseksi 1 päivän heinäkuuta 2013 ja 31 päivän joulukuuta 2013 välisenä aikana.

               (4)

               EUJUST LEX-IRAQ -operaatio toteutetaan tilanteessa, joka saattaa huonontua ja joka voisi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista.

               (5)

               Päätös 2010/330/YUTP olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen 2010/330/YUTP 11 artiklaan kohta seuraavasti:

      ”2 b.   Operaatioon liittyviin menoihin tarkoitettu rahoitusohje on 15 400 000 euroa 1 päivän heinäkuuta 2013 ja 31 päivän joulukuuta 2013 välisenä aikana.”

   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2013.

      Tehty Brysselissä 8 päivänä heinäkuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  EUVL L 149, 15.6.2010, s. 12.

      (2)  EUVL L 179, 11.7.2012, s. 22.


Avis juridique important

|

41993D0024

Schengenin säännöstö - Toimeenpanevan komitean päätös, tehty 14 päivänä joulukuuta 1993, yhdenmukaisten viisumien mitätöimisessä ja peruuttamisessa sekä niiden voimassaolon lyhentämisessä noudatettavista yhteisistä periaatteista (SCH/Com-ex (93) 24)

Virallinen lehti nro L 239 , 22/09/2000 s. 0154 - 0156

TOIMEENPANEVAN KOMITEAN PÄÄTÖS,tehty 14 päivänä joulukuuta 1993,yhdenmukaisten viisumien mitätöimisessä ja peruuttamisessa sekä niiden voimassaolon lyhentämisessä noudatettavista yhteisistä periaatteista(SCH/Com-ex (93) 24)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 131 artiklan,ON PÄÄTTÄNYT SEURAAVAA:Yhdenmukaisten viisumien mitätöimisessä ja peruuttamisessa sekä niiden voimassaolon lyhentämisessä noudatetaan yhteisiä periaatteita, jotka on vahvistettu liitteenä olevassa asiakirjassa.Pariisissa 14 päivänä joulukuuta 1993.PuheenjohtajaA. LamassoureYhdenmukaisen viisumin mitätöimisessä ja peruuttamisessa sekä sen voimassaolon lyhentämisessä noudatettavien menettelyjen, joista 131 artiklan mukaisesti perustettu toimeenpaneva komitea on päättänyt, tavoitteena on estää yhdenmukaisen viisumin myöntämisellä mahdollistettu Schengenin sopimuksen sopimuspuolten alueelle saapuminen tai lyhentää alun perin myönnettyä viisumin voimassaoloa tai oleskeluaikaa.Seuraavat menettelyt on erotettava toisistaan:- mitätöiminen,- peruuttaminen,- voimassaolon lyhentäminen.1 Viisumin mitätöiminenViisumi mitätäidään rajalla(1) ja siitä päättää valvontavirkamies (ks. yhteisen käsikirjan osa II, kohta 1.4.4)(2). Tämän johdosta saapuminen Schengenin sopimuksen soveltamisesta tehdyn yleissopimuksen sopimuspuolten alueelle evätään erityisesti, jos viisumi on myönnetty erehdyksessä ulkomaalaiselle, joka on ilmoitettu ei-toivotuksi henkilöksi. Mitätöityä viisumia käsitellään ikään kuin sitä ei olisi koskaan myönnetty.Viisumin mitätöinti on erotettava maahantulon epäämisestä; kun maahantulo evätään ilman viisumin mitätöimistä, rajavalvonnasta vastaavat virkamiehet epäävät viisumin haltijan saapumisen kyseisen valtion alueelle esimerkiksi siksi, että oleskelun tarkoitukseen liittyvät selvitykset puuttuvat.Viisumin mitätöinnin suorittavat rajatarkastuksista vastaavat kansalliset hallintoviranomaiset.Viisumitarraan voidaan tehdä lisäpainama tai merkintä, josta käy selvästi ilmi, että viisumi on evätty. Suositeltavaa on yliviivata viisumitarran hologrammikuva terävällä metalliesineellä.Viisumin mitätöinnistä ilmoitetaan sen myöntäneen valtion keskusviranomaiselle. Ilmoitettaessa annetaan seuraavat tiedot:- mitätöinnin päiväys ja perustelu,- viisumin haltijan nimi,- viisumin haltijan kansalaisuus,- matkustusasiakirjan laatu ja numero,- viisumitarran numero,- viisumiluokka,- viisumin myöntämispäivä ja -paikka.2 Viisumin peruuttaminenJoissakin valtioissa erotetaan yhdenmukaisen viisumin peruuttaminen ja mitätöiminen.Viisumin peruuttaminen, joka ei vaikuta takautuvasti, mahdollistaa yhdenmukaisen viisumin vielä jäljellä olevan voimassaolon mitätöimisen asianomaiselle alueelle saapumisen jälkeen.Soveltamissopimuksen 23 artiklan mukaisesti viisumi peruutetaan, jos tarkastuksessa käy ilmi, että ulkomaalainen, jolla on asianmukaisesti myönnetty viisumi, ei täytä tai ei enää täytä yhtä tai useampaa soveltamissopimuksen 5 artiklan 1 kohdan c, d ja e kohdassa määrätyistä edellytyksistä. Asiaa koskeva päätös tehdään sen sopimuspuolen kansallisen menettelyn mukaisesti, jonka alueella viisumin haltija oleskelee. Peruuttamisesta päättävä sopimuspuoli ilmoittaa asiasta viisumin myöntäneelle sopimuspuolelle ja ilmoittaa myös peruuttamisen syyt.3 Yhdenmukaisen viisumin voimassaoloajan lyhentäminenTätä menettelyä noudatetaan joissakin maissa ennen soveltamissopimuksen 23 artiklan mukaista ulkomaalaisen karkotusta, jolloin oleskeluaikaa lyhennetään niin, että se vastaa maahantulopäivän ja ennakoidun karkotuspäivän välistä päivien lukumäärää.Jos rajatarkastuksista vastaava virkailija toteaa, että ulkomaalaisella ei ole toimeentuloon tarvittavia varoja ottaen huomioon alun perin suunniteltu oleskelun kesto, hän voi myös määrätä voimassaoloajan lyhennettäväksi.(1) Myös konsuliviranomaiset voivat mitätöidä viisumin, jos käy ilmi, että se on myönnetty virheellisesti.(2) Luottamuksellinen asiakirja. Ks. SCH/Com-ex (98) 17.


title: 2012/569/EU: Euroopan parlamentin päätös, 10. toukokuuta 2012 , Euroopan kalastuksenvalvontaviraston varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/174

         EUROOPAN PARLAMENTIN PÄÄTÖS,
   10. toukokuuta 2012,
   Euroopan kalastuksenvalvontaviraston varainhoitovuoden 2010 tilien päättämisestä
   (2012/569/EU)
   EUROOPAN PARLAMENTTI, joka

               —

               ottaa huomioon Euroopan kalastuksenvalvontaviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan kalastuksenvalvontaviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon yhteisön kalastuksenvalvontaviraston perustamisesta 26 päivänä huhtikuuta 2005 annetun neuvoston asetuksen (EY) N:o 768/2005 (3) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kalatalousvaliokunnan lausunnon (A7-0130/2012),

               1.

               hyväksyy Euroopan kalastuksenvalvontaviraston varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen Euroopan kalastuksenvalvontaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 1.

      (2)  EYVL L 248, 16.9.2002, s. 1.

      (3)  EUVL L 128, 21.5.2005, s. 1.

      (4)  EYVL L 357, 31.12.2002, s. 72.


title: EFTA-valtioiden pysyvän komitean päätös N:o 4/2004/PK, tehty  3 päivänä kesäkuuta 2004 , rahoitusjärjestelmäkomitean perustamisesta

text:
               23.2.2006

               FI

               Euroopan unionin virallinen lehti

               L 52/54

         EFTA-VALTIOIDEN PYSYVÄN KOMITEAN PÄÄTÖS

   N:o 4/2004/PK,
   tehty 3 päivänä kesäkuuta 2004,
   rahoitusjärjestelmäkomitean perustamisesta
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, sellaisena kuin se on mukautettuna Euroopan talousalueesta tehdyn sopimuksen mukauttamisesta tehdyllä pöytäkirjalla,
   ottaa huomioon sopimuksen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen, jäljempänä ’ETA:n laajentumissopimus’,
   ottaa huomioon ETA:n laajentumissopimuksella ETA-sopimukseen sisällytetyn ETA:n rahoitusjärjestelmää koskevan pöytäkirjan 38a,
   ottaa huomioon Norjan kuningaskunnan ja Euroopan yhteisön sopimuksen Norjan rahoitusjärjestelmästä vuosille 2004–2009,
   ottaa huomioon ETA:n rahoitusjärjestelmän välivaiheen komitean perustamisesta 4 päivänä joulukuuta 2003 tehdyn EFTA-valtioiden pysyvän komitean päätöksen N:o 4/2003/PK,
   ottaa huomioon ETA:n ja Norjan rahoitusjärjestelmäviraston perustamisesta 5 päivänä helmikuuta 2004 tehdyn EFTA-valtioiden pysyvän komitean päätöksen N:o 1/2004/PK,
   ON PÄÄTTÄNYT SEURAAVAA:
   1 artikla
   Perustetaan rahoitusjärjestelmäkomitea, jäljempänä ’komitea’, joka korvaa ETA:n rahoitusjärjestelmän välivaiheen komitean heti kun kukin ETA:n EFTA-valtio on nimittänyt jäsenensä. Komitea hallinnoi ETA:n rahoitusjärjestelmää.
   2 artikla
   Komitea vahvistaa ETA:n rahoitusjärjestelmän täytäntöönpanoa koskevat säännöt ja menettelyt ja toimittaa ne pysyvälle komitealle hyväksymistä varten. Lisäksi se tekee rahoitusjärjestelmän asianmukaisen toiminnan edellyttämät päätökset.
   3 artikla
   ETA:n ja Norjan rahoitusjärjestelmävirasto toimii ETA:n rahoitusjärjestelmäkomitean sihteeristönä.
   4 artikla
   Kukin ETA-sopimuksen osapuolena oleva EFTA-valtio on edustettuna komiteassa ja kullakin on yksi ääni.
   5 artikla
   1.   Komitea tekee päätökset yksimielisesti. Päätöksiä pidetään yksimielisinä, jos yksikään jäsen ei äänestä vastaan.
   2.   Komitea tekee kuitenkin tuen hylkäämistä koskevan päätöksen, jos yksikin jäsen äänestää tuen myöntämistä vastaan.
   3.   Muut sellaiset asiat, joista komitea ei pääse yksimielisyyteen, voidaan antaa EFTA-valtioiden pysyvän komitean käsiteltäväksi.
   6 artikla
   1.   Rahoitusjärjestelmäkomitea laskee pysyvän komitean päätöksellä vahvistetun kustannusjakoperiaatteen perusteella sitoumuskauden (2004–2009) jokaisen varainhoitovuoden alussa niiden vuotuisten maksusitoumusten määrät, jotka kukin ETA:n EFTA-valtio antaa ETA:n rahoitusjärjestelmän käyttöön.
   2.   ETA:n ja Norjan rahoitusjärjestelmäviraston johtaja ilmoittaa, milloin ensimmäiset maksuerät ja myöhemmät täydentävät maksut on suoritettava.
   7 artikla
   Komitea raportoi säännöllisesti EFTA-valtioiden pysyvälle komitealle työstään ja ETA-rahoitusjärjestelmän toiminnasta. Komitea toimittaa kertomuksen pysyvälle komitealle vuosittain.
   8 artikla
   Komitea vahvistaa työjärjestyksensä.
   9 artikla
   Tämä päätös on voimassa, kunnes kaikki ETA-rahoitusjärjestelmän velvoitteet on täytetty.
   10 artikla
   Tämä päätös tulee voimaan välittömästi.
   11 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

      Tehty Brysselissä 3 päivänä kesäkuuta 2004.

            EFTA-valtioiden pysyvän komitean puolesta

            Puheenjohtaja

         S.D. Prinz Nikolaus von LIECHTENSTEIN

            Pääsihteeri

         William ROSSIER


Avis juridique important

|

31998D0707

Neuvoston päätös tehty 22 päivänä lokakuuta 1998, Euroopan yhteisöjen ja niiden jäsenvaltioiden sekä Tsekin tasavallan Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi

Virallinen lehti nro L 341 , 16/12/1998 s. 0001 - 0002

NEUVOSTON PÄÄTÖS tehty 22 päivänä lokakuuta 1998,Euroopan yhteisöjen ja niiden jäsenvaltioiden sekä T Osekin tasavallan Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi (98/707/EY)EUROOPAN UNIONIN NEUVOSTO, jokaottaa huomioon Euroopan yhteisöjen perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäolisi hyväksyttävä Euroopan yhteisöjen ja niiden jäsenvaltioiden sekä T Osekin tasavallan Eurooppa-sopimuksen kauppaa koskevien määräysten mukauttamista koskeva pöytäkirja Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi,komissiolle olisi annettava valtuudet toteuttaa toimenpiteet pöytäkirjan täytäntöönpanemiseksi erityisesti maatalouden perustuotteiden ja jalostettujen maataloustuotteiden osalta,yhteisö on asetuksella (EY) N:o 1595/97 (1) ja asetuksella (EY) N:o 656/98 (2) alkanut panna täytäntöön ennenaikaisesti tiettyjä pöytäkirjan määräyksiä, jotka liittyvät maatalouden perustuotteisiin ja jalostettuihin maataloustuotteisiin; tämän vuoksi olisi toteutettava asianmukaisia toimenpiteitä, jotta siirtyminen näiden asetusten mukaisesti sovellettujen ja pöytäkirjassa määrättyjen etuusjärjestelyjen välillä olisi joustava, jaEurooppa-sopimukseen liittyvä Euroopan yhteisön ja T Osekin tasavallan tekstiilituotteiden kauppaa koskeva lisäpöytäkirja on viimeksi muutettu päätöksellä N:o 96/225/EY (3),ON PÄÄTTÄNYT SEURAAVAA:1 artiklaHyväksytään Euroopan yhteisön puolesta Euroopan yhteisöjen ja niiden jäsenvaltioiden sekä T Osekin tasavallan Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehty pöytäkirja.Pöytäkirja on tämän päätöksen liitteenä.2 artikla1. Komissio antaa tämän päätöksen soveltamisesta koskevat yksityiskohtaiset säännöt asetuksen (ETY) N:o 1766/92 (4) 23 artiklassa taikka tapauksen mukaan yhteisestä markkinajärjestelystä annetuissa muissa asetuksissa, asetuksessa (EY) N:o 3448/93 (5) tai asetuksessa (EY) N:o 3066/95 (6) säädettyä menettelyä noudattaen.2. Tämän päätöksen voimaantulosta niiden sääntöjen, jotka komissio antaa asetuksen (EY) N:o 3066/95 8 artiklan ja asetuksen (EY) N:o 656/98 perusteella pöytäkirjassa määrättyjen myönnytysten täytäntöönpanosta, katsotaan perustuvan tämän artiklan 1 kohtaan.3 artiklaNeuvoston puheenjohtaja antaa Euroopan yhteisön puolesta pöytäkirjan 7 artiklan mukaisen tiedonannon.Tehty Luxemburgissa 22 päivänä lokakuuta 1998.Neuvoston puolestaW. MOLTERERPuheenjohtaja(1) EYVL L 216, 8.8.1997, s. 1.(2) EYVL L 90, 25.3.1998, s. 1.(3) EYVL L 81, 30.3.1996, s. 310.(4) EYVL L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 923/96 (EYVL L 126, 24.5.1996, s. 37).(5) EYVL L 318, 20.12.1993, s. 18.(6) EYVL L 328, 30.12.1995, s. 31, asetus sellaisena kuin se on muutettuna asetuksella (EY) N:o 1595/97.


title: Neuvoston päätös 2012/174/YUTP, annettu 23 päivänä maaliskuuta 2012 , Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta

text:
               27.3.2012

               FI

               Euroopan unionin virallinen lehti

               L 89/69

         NEUVOSTON PÄÄTÖS 2012/174/YUTP,
   annettu 23 päivänä maaliskuuta 2012,
   Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä marraskuuta 2008 yhteisen toiminnan 2008/851/YUTP (1).

               (2)

               Neuvosto hyväksyi 8 päivänä joulukuuta 2009 päätöksen 2009/907/YUTP (2), 30 päivänä heinäkuuta 2010 päätöksen 2010/437/YUTP (3) ja 7 päivänä joulukuuta 2010 päätöksen 2010/766/YUTP (4), joilla muutettiin yhteistä toimintaa 2008/851/YUTP.

               (3)

               Neuvosto hyväksyi 14 päivänä marraskuuta 2011 Afrikan sarvea koskevat strategiset puitteet, joilla pyritään luomaan kokonaisvaltainen lähestymistapa Afrikan sarvesta aiheutuvia ongelmia varten. Merirosvouksen torjuminen on osa näitä toimia.

               (4)

               Merirosvous ja aseelliset ryöstöt Somalian rannikkovesillä ovat edelleen uhka merenkululle kyseisellä alueella ja erityisesti Maailman elintarvikeohjelman elintarvikeavun toimittamiselle Somalian väestölle, ja niistä aiheutuu rahavirtoja, joita vastaan tarvitaan uusia toimia.

               (5)

               Yhteisessä toiminnassa 2008/851/YUTP tarkoitettua EU:n sotilasoperaatiota (’Atalanta’) olisi jatkettava 12 päivään joulukuuta 2014.

               (6)

               On myös vahvistettava Atalantan yhteisten kustannusten kattamiseen tarkoitettu rahoitusohje 13 päivän joulukuuta 2012 ja 12 päivän joulukuuta 2014 väliselle ajalle.

               (7)

               Yhdistyneiden Kansakuntien turvallisuusneuvosto, jäljempänä ’turvallisuusneuvosto’, hyväksyi 16 päivänä joulukuuta 2008 Somalian tilannetta koskevan päätöslauselman 1851 (2008), jossa se antoi valtioille ja alueellisille järjestöille, jotka tekevät Somalian väliaikaisen liittohallituksen Yhdistyneiden Kansakuntien pääsihteerille tekemän ennakkoilmoituksen mukaisesti yhteistyötä merirosvouksen ja aseellisten ryöstöjen torjumiseksi Somalian rannikkovesillä, luvan ryhtyä kaikkiin tarvittaviin asianmukaisiin toimenpiteisiin Somaliassa merirosvouksen ja merellä tapahtuvien aseellisten ryöstöjen lopettamiseksi, edellyttäen, että nämä toimenpiteet toteutetaan sovellettavan kansainvälisen humanitaarisen oikeuden ja ihmisoikeuslainsäädännön mukaisesti.

               (8)

               Turvallisuusneuvosto hyväksyi 22 päivänä marraskuuta 2011 päätöslauselman 2020 (2011), jossa se uudisti päätöslauselman 1846 (2008) 10 kohdassa ja päätöslauselman 1851 (2008) 6 kohdassa antamansa luvat.

               (9)

               Euroopan unioni teki 20 päivänä helmikuuta 2012 päivätyllä kirjeellä väliaikaiselle liittohallitukselle tarjouksen laajennetusta yhteistyöstä täydentäen siten 30 päivänä lokakuuta 2008 päivätyllä kirjeellä tekemäänsä tarjousta.

               (10)

               Väliaikainen liittohallitus ilmoitti 1 päivänä maaliskuuta 2012 päivätyllä kirjeellä turvallisuusneuvoston päätöslauselman 1851 (2008) 6 kohdan ja päätöslauselman 2020 (2011) 9 kohdan mukaisesti Yhdistyneiden Kansakuntien pääsihteerille Euroopan unionin tekemästä tarjouksesta.

               (11)

               Atalantan operaatioaluetta on tarpeen laajentaa ja sisällyttää siihen Somalian sisävedet ja maa-alue.

               (12)

               On myös tarpeen säätää edellytyksistä, joiden mukaisesti muiden valtioiden kuin Somalian sisä- tai aluevesillä kiinniotettuihin ja säilöön otettuihin epäiltyihin voidaan kohdistaa siirtotoimia.

               (13)

               Yhteinen toiminta 2008/851/YUTP olisi näin ollen muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteinen toiminta 2008/851/YUTP seuraavasti:

               1)

               Korvataan 1 artikla seuraavasti:
               ”1 artikla
               Tehtävänkuvaus
               1.   Euroopan unioni (EU) toteuttaa Yhdistyneiden Kansakuntien turvallisuusneuvoston, jäljempänä ’turvallisuusneuvosto’, päätöslauselmien 1814 (2008), 1816 (2008), 1838 (2008), 1846 (2008) ja 1851 (2008) tukemiseksi sotilasoperaation, jäljempänä ’Atalanta’, toteuttaen Montego Bayssä 10 päivänä joulukuuta 1982 allekirjoitetun Yhdistyneiden Kansakuntien merioikeusyleissopimuksen 100 artiklan ja sitä seuraavien artiklojen mukaisesti sallittua toimintaa merirosvouksen osalta sekä erityisesti kolmansien valtioiden kanssa tehtyjä sitoumuksia, osallistuakseen:

                           —

                           Maailman elintarvikeohjelman (WFP) alusten suojeluun niiden toimittaessa elintarvikeapua Somalian maansisäisille pakolaisille, turvallisuusneuvoston päätöslauselmaan 1814 (2008) sisältyvän toimeksiannon mukaisesti; ja

                           —

                           Somalian rannikkovesillä liikkuvien ryöstöille alttiiden alusten suojeluun sekä merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä turvallisuusneuvoston päätöslauselmiin 1846 (2008) ja 1851 (2008) sisältyvän toimeksiannon mukaisesti.

                     2.   Tähän tarkoitukseen käytettävien joukkojen operaatioalueena on Somalian rannikkoalue ja sisävedet sekä Somalian ja sen naapurimaiden rannikkovesien merialueet Intian valtameren alueella neuvoston 5 päivänä elokuuta 2008 hyväksymiin kriisinhallinnan toimintaperiaatteisiin kuuluvien EU:n merioperaatioita koskevien poliittisten tavoitteiden mukaisesti.
               3.   Lisäksi Atalanta osallistuu kalastustoiminnan valvontaan Somalian rannikkovesillä.”

               2)

               Muutetaan 2 artikla seuraavasti:

                           a)

                           korvataan a alakohta seuraavasti:

                                       ”a)

                                       suojelee WFP:n käyttöön rahdattuja aluksia myös silloin, kun alukset liikkuvat Somalian alue- ja sisävesillä, muun muassa sijoittamalla kyseisille aluksille Atalantan aseistettuja joukkoja;”;

                           b)

                           korvataan c alakohta seuraavasti:

                                       ”c)

                                       valvoo Somalian rannikkovesialueita, joilla ilmenee merellä tapahtuvaan toimintaan ja erityisesti meriliikenteeseen kohdistuvia riskejä, mukaan lukien Somalian alue- ja sisävedet;”;

                           c)

                           korvataan f alakohta seuraavasti:

                                       ”f)

                                       muodostaa yhteyksiä alueella toimiviin järjestöihin ja yhteisöihin, jotka toimivat Somalian rannikkovesillä merirosvouksen ja aseellisten ryöstöjen torjumiseksi, erityisesti OEF-operaation (Operation Enduring Freedom) puitteissa toimivaan merivoimaosastoon (Combined Task Force 151), sekä alueella tässä tarkoituksessa toimiviin valtioihin;”.

               3)

               Korvataan 12 artikla seuraavasti:
               ”12 artikla
               Kiinniotettujen ja säilöön otettujen henkilöiden siirtäminen syytetoimia varten
               1.   Somalian antaman jäsenvaltioiden tai kolmansien valtioiden lainkäyttövallan käyttöä koskevan suostumuksen perusteella sekä Yhdistyneiden Kansakuntien merioikeusyleissopimuksen 105 artiklan mukaisesti syytetoimia varten kiinniotetut ja säilöön otetut henkilöt, joiden epäillään Yhdistyneiden Kansakuntien merioikeusyleissopimuksen 101 ja 103 artiklassa tarkoitetusti aikovan syyllistyä, syyllistyvän tai syyllistyneen merirosvoukseen tai aseellisiin ryöstöihin Somalian alue- tai sisävesillä taikka aavalla merellä, sekä tällaisten tekojen suorittamiseen käytetty omaisuus siirretään

                           —

                           operaatioon osallistuvan jäsenvaltion tai kolmannen valtion, jonka lipun alla kiinnioton suorittanut alus purjehtii, toimivaltaisten viranomaisten huostaan, tai

                           —

                           jos kyseinen valtio ei voi tai ei halua käyttää lainkäyttövaltaansa, sellaisen jäsenvaltion tai kolmannen valtion huostaan, joka haluaa käyttää lainkäyttövaltaansa kyseessä oleviin henkilöihin ja omaisuuteen nähden.

                     2.   Henkilöt, joiden epäillään Yhdistyneiden Kansakuntien merioikeusyleissopimuksen 101 ja 103 artiklassa tarkoitetusti aikovan syyllistyä, syyllistyvän tai syyllistyneen merirosvoukseen tai aseellisiin ryöstöihin ja jotka Atalanta on ottanut kiinni tai ottanut säilöön syytetoimia varten alueen muiden valtioiden aluevesillä, sisävesillä tai saaristovesillä kyseisten valtioiden kanssa tehtyjen sopimusten mukaisesti, sekä kyseisten tekojen toteuttamiseen käytetty omaisuus voidaan siirtää asianomaisen valtion toimivaltaisten viranomaisten huostaan tai asianomaisen valtion suostumuksella jonkin toisen valtion toimivaltaisten viranomaisten huostaan.
               3.   Ketään 1 ja 2 kohdassa tarkoitetuista henkilöistä ei voida siirtää kolmanteen valtioon, jos siirron ehdoista ei ole sovittu kyseisen kolmannen valtion kanssa sovellettavan kansainvälisen oikeuden mukaisesti, mukaan lukien ihmisoikeuksia koskeva kansainvälinen oikeus, erityisesti sen takaamiseksi, että keneenkään ei kohdisteta kuolemanrangaistusta, kidutusta tai muuta julmaa, epäinhimillistä tai halventavaa kohtelua.”

               4)

               Lisätään 14 artiklaan kohta seuraavasti:
               ”3.   Rahoitusohje EU:n sotilasoperaation yhteisiä kustannuksia varten 13 päivän joulukuuta 2012 ja 12 päivän joulukuuta 2014 väliselle ajalle on 14 900 000 euroa. Neuvoston päätöksen 2011/871/YUTP 25 artiklan 1 kohdassa tarkoitettu rahoitusohjeen prosenttiosuus on 0 prosenttia.”

               5)

               Korvataan 16 artiklan 3 kohta seuraavasti:
               ”3.   EU:n sotilasoperaatio päättyy 12 päivänä joulukuuta 2014.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä maaliskuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 301, 12.11.2008, s. 33.

      (2)  EUVL L 322, 9.12.2009, s. 27.

      (3)  EUVL L 210, 11.8.2010, s. 33.

      (4)  EUVL L 327, 11.12.2010, s. 49.